
CONSILIUL JUDEŢEAN
					
				
H O T Ă R Â R E
privind modificarea Hotărârii Consiliului Judeţean Bistriţa-Năsăud nr. 29/2012 privind aprobarea proiectului  „Crearea Centrului German din Bistriţa prin reabilitarea clădirii istorice Casa Argintarului”


	Consiliul Judeţean Bistriţa-Năsăud, întrunit în şedinţă extraordinară în prezenţa preşedintelui şi a 26 consilieri judeţeni,
	Având în vedere:
· Expunerea de motive nr.1986 din 21.02.2013 a preşedintelui Consiliului Judeţean Bistriţa-Năsăud; 
· Raportul comun nr.III/1987 din 21.02.2013 al Direcţiei dezvoltare durabilă, proiecte europene și al Direcției economice;
· Hotărârea Consiliului Jueţean Bistriţa-Năsăud nr. 29/2012 privind aprobarea proiectului „Crearea Centrului German din Bistriţa prin reabilitarea clădirii istorice Casa Argintarului”;
· Ghidul solicitantului pentru Programul Operaţional Regional 2007-2013, Axa prioritară 5 – Dezvoltarea durabilă  şi promovarea turismului, Domeniul major de intervenţie 5.1 – Restaurarea şi valorificarea durabilă a patrimoniului cultural, precum şi crearea/modernizarea infrastructurilor conexe, versiunea consolidată;
· Adresa nr. 3538/05.02.2013 a Ministerului Dezvoltării Regionale și Administrației Publice, înregistrată la Consiliul Judeţean Bistrița-Năsăud sub nr. IC/1369 din 06.02.2013;
· Adresele nr.1834/20.02.2013 și nr.1945/22.02.2013 ale Agenției de Dezvoltare Regionale Nord-Vest, privind aprobarea finanțării proiectului.

În temeiul prevederilor art. 91 alin.(1) lit.b) şi lit.f), art. 97 alin.(1) şi art. 102 alin.(1) din Legea nr. 215/2001 privind administraţia publică locală, republicată, cu modificările şi completările ulterioare,





H O T Ă R Ă Ş T E:

Art.I.   Hotărârea Consiliului Judeţean Bistrița-Năsăud nr. 29 din 11 iulie 2012 privind aprobarea proiectului „Crearea Centrului German din Bistriţa prin reabilitarea clădirii istorice Casa Argintarului” se modifică după cum urmează:

1. Art.2. se modifică și va avea următorul cuprins: 
Art.2. Se aprobă valoarea totală a proiectului în sumă de 2.458.680,75 lei şi valoarea totală a cheltuielilor eligibile ale proiectului Crearea „Centrului German din Bistriţa” prin reabilitarea clădirii istorice „Casa Argintarului” în sumă de 1.802.027,53 lei.”
	
2. Art.3. se modifică și va avea următorul cuprins: 
[bookmark: _GoBack]Art.3. Se aprobă contribuţia proprie la cheltuielile eligibile ale proiectului, în sumă de 36.040,55 lei, reprezentând cota de 2,0 %, ce-i revine Consiliului Judeţean Bistriţa-Năsăud din total costuri eligibile aferente proiectului Crearea „Centrului German din Bistriţa” prin reabilitarea clădirii istorice „Casa Argintarului”.
       	
3. Art.6. se modifică și va avea următorul cuprins:
Art.6. Consiliul Judeţean Bistriţa-Năsăud se angajează să suporte cheltuielile neeligibile ocazionate de implementarea Proiectului Crearea „Centrului German din Bistriţa” prin reabilitarea clădirii istorice „Casa Argintarului”, în sumă de 186.981,49 lei,  din care 58.682,00 lei au fost deja asiguraţi prin HG 1424/2007, în vederea finanţării întocmirii studiilor tehnice la proiect.

Art.II.  Celelalte prevederi din Hotărârea Consiliului Judeţean nr. 29/2012 rămân neschimbate. 
	
Art.III. Prezenta hotărâre a fost adoptată cu un număr de 27 voturi pentru.  
	
Art.IV. Cu ducere la îndeplinire se încredinţează Direcţia dezvoltare durabilă, proiecte europene și Direcția economică.

Art.V. Prezenta hotărâre se comunică prin grija Serviciului comunicare, relaţii publice, relaţii externe cu:
-  Direcţiei administraţie locală;
-  Direcţia dezvoltare durabilă, proiecte europene;
-  Direcţia economică;
-  Agenţia de Dezvoltare Regională Nord-Vest;
-  Instituţiei Prefectului județului Bistriţa-Năsăud.

Art.VI. Hotărârea Consiliului Judeţean nr. 29/2012 se republică cu modificările aduse prin prezenta hotărâre.



P R E Ş E D I N T E,
Emil Radu Moldovan

